	Katalog informacij javnega značaja Občine Ig- predpisi


Na podlagi 3. in 7. člena Zakona o gospodarskih javnih službah (Uradni list RS, št. 32/93 in 30/98), 149. člena Zakona o varstvu okolja (Uradni list RS, št. 41/04), Odloka o gospodarskih javnih službah v Občini Ig (Ur.l.RS, št. 55/1996 in    ), Pravilnika o pitni vodi (Ur.l.RS, št. 19/2004, 35/2004 in 26/2006), Pravilnika o oskrbi s pitno vodo (Ur. l. RS, št. 35/2006) in 16. člena Statuta Občine Ig (Uradni list RS, št. 2/2000, 68/2001 in 56/2003) je Občinski svet občine Ig na 28. redni seji dne  28.06.2006  sprejel

ODLOK

o oskrbi s pitno vodo na območju občine Ig

I. UVODNE DOLOČBE

1. člen

S tem odlokom se določajo splošni in drugi pogoji, organizacija in način opravljanja obvezne gospodarske javne službe oskrbe s pitno vodo (v nadaljnjem besedilu: javna služba) tako, da določa:

· organizacijsko in prostorsko zasnovo opravljanja javne službe,
· vrsto in obseg javnih dobrin javne službe ter njihovo prostorsko razporeditev, 
· pogoje za zagotavljanje oskrbe z vodo,
· pravice in obveznosti uporabnikov, 
· vire financiranja javne službe in način njihovega oblikovanja, 
· vrsto in obseg objektov in naprav, potrebnih za izvajanje javne službe.
Ta odlok ne velja za pitno vodo iz sistemov za oskrbo s pitno vodo, ki zagotavljajo manj kot povprečno 10 m³ vode na dan ali oskrbujejo manj kot 50 oseb, o čemer mora prebivalce obvestiti lokalna skupnost, razen če se voda uporablja za oskrbo javnih objektov, objektov za proizvodnjo in promet živil in objektov za pakiranje pitne vode. Tak vodovod se šteje za zasebni vodovod.

V primeru, ko upravljavec prevzame v upravljanje vodovodni sistem (lokalni vodovod) in postane to javni vodovod, na katerem uporabniki nimajo vodomerov, so uporabniki dolžni naročiti in omogočiti upravljavcu, da v treh mesecih od prevzema na stroške uporabnikov vgradi obračunski vodomer. Dokler priključek ni opremljen z vodomerom, se za obračun upošteva mesečna povšalna poraba vode:

- 6 m³na osebo,

- 3 m³na glavo živine,

- 1m³na glavo drobnice.
2. člen

Pojmi imajo po tem odloku naslednji pomen:

Javni vodovod je vodovod, ki ga sestavlja en ali več sekundarnih vodovodov, lahko pa tudi en ali več primarnih ali transportnih vodovodov in je namenjen kot občinska gospodarska javna infrastruktura opravljanju storitev javne službe.

Zasebni vodovod je vodovod, katerega objekti in oprema so v lasti oseb zasebnega prava in namenjeni lastni oskrbi prebivalcev s pitno vodo.

Vodovodni priključek je del stavbe in je v lasti uporabnika ter je sestavljen iz:

- priključnega sklopa na sekundarno omrežje,

- dovodne cevi na odseku med javnim vodovodom in obračunskim vodomerom,

- ventila pred obračunskim vodomerom, 

- čistilnega kosa (odvisno od nazivnega premera) in montažno demontažnega kosa in

- obračunskega vodomera z nepovratnim ventilom.

Meja med vodovodnim priključkom in interno vodovodno napeljavo uporabnika, je spoj med obračunskim vodomerom in ventilom za obračunskim vodomerom.

Vodomerno mesto je zunanji ali notranji talni jašek ali zidna niša, v katerem je vodomer, če je stavba dovolj podkletena ter mora imeti toplotno zaščito pred zmrzovanjem in urejen odtok vode.

Upravljavec vodovoda je oseba (v nadaljevanju izvajalec), ki je v skladu s predpisom občine, ki ureja izvajanje javne službe na njenem območju, pridobila pravico upravljanja z objekti in opremo vodovoda zaradi opravljanja storitve javne službe, in oseba, ki so jo prebivalci, ki se oskrbujejo v okviru lastne oskrbe prebivalcev s pitno vodo, pooblastili za upravljanje z zasebnim vodovodom.

Drugi pojmi, uporabljeni v tem odloku, imajo enak pomen kot je določeno v zakonih in v podzakonskih predpisih, ki so izdani na njihovi podlagi.

ORGANIZACIJSKA IN PROSTORSKA ZASNOVA OPRAVLJANJA JAVNE SLUŽBE

3. člen

Javno  službo  zagotavlja  Občina Ig v  obliki   javnega  podjetja oziroma koncesionirane gospodarske javne službe  (v nadaljnjem besedilu: izvajalec) na celotnem območju Občine Ig v obsegu in pod pogoji, določenimi s tem odlokom. 

4. člen

Izvajalec mora opravljati javno službo skladno s programom za obvladovanje kakovosti poslovanja (v nadaljnjem besedilu: Program), ki ga izdela izvajalec vsako leto do konca junija za naslednje leto in ga sprejme pristojni organ ustanoviteljev. 

Program oskrbe s pitno vodo pripravi za vsako naslednje leto izvajalec in ga posreduje Občini Ig v uskladitev najpozneje do 31. oktobra v tekočem letu.

II. VRSTA IN OBSEG JAVNIH DOBRIN JAVNE SLUŽBE TER NJIHOVA PROSTORSKA RAZPOREDITEV

5. člen

Javna služba obsega naslednje storitve:

- upravljanje in vzdrževanje  javnega vodovoda,

- vzdrževanje vodovodnih priključkov,

- izvajanje potrebnih rekonstrukcij in tehnoloških izboljšav na javnem vodovodu,

- zagotavljanje skladnosti in zdravstvene ustreznosti vode,

- zajemanje, črpanje in druge oblike pridobivanja vode, nujno čiščenje in dovajanje porabnikom

S storitvami iz prejšnjega odstavka tega člena se zagotavlja oskrba z zdravstveno ustrezno vodo.

6. člen

Oskrba z vodo na območju občine Ig se zagotavlja:

1. s storitvami javne službe,

2. lastna oskrba prebivalcev.

Območja oskrbe prebivalcev s storitvami javne službe se določijo v skladu z dolgoročnim palnom občine in mesta Ljubljane za obdobje 1986-2000 za območje Občine Ig (Uradni list SRS, št. 11/86 in Uradni list RS, št. 23/91, 71/93, 62/94, 70/98, 23/00) in zajemajo vsa območja poselitve, razen v vaseh Suša in Selnik (razpršena gradnja), kjer se opravlja lastna oskrba prebivalcev s pitno vodo.

Določena so v grafičnem delu prostorskih sestavin dolgoročnega plana Občine Ig, na načrtih PKN in TTN v merilu 1: 5000.

III. POGOJI ZA ZAGOTAVLJANJE OSKRBE Z VODO

7. člen

Pogoji za zagotavljanje oskrbe z vodo so:

1.  javni vodovod in priključitev na javni vodovod,

2.  izpolnjevanje obveznosti izvajalca,

3.  javna pooblastila izvajalcu.

1. Priključitev na javni vodovod

8. člen

Na območju, kjer je zgrajen, se gradi, obnavlja ali prenavlja javni vodovod, je priključitev stavbe na javni vodovod obvezna. 

Izvajalec mora bodočega uporabnika obvestiti, da je priključitev njegove stavbe na javni vodovod obvezna in mu določiti pogoje za izdajo soglasja za priključitev.

9. člen

Vodovodni priključek se izvede za vsako stavbo posebej, lahko pa ima stavba tudi več vodovodnih priključkov.

10. člen

Priključitev stavbe na javni vodovod ni možna, kjer odvajanje odpadne vode ni urejeno v skladu s predpisi.

11. člen

Priključnino plača:

· investitor novogradnje po izdaji gradbenega dovoljenja,

· kdor zahteva spremembo dimenzije vodovodnega priključka oziroma kdor vloži zahtevo za povečan odvzem vode,

· kdor zahteva izvedbo dodatnega priključka.

Sredstva pridobljena s priključnino so namenska in se morajo porabiti za gradnjo, obnovo oziroma vzdrževanje vodovodnega sistema.

Priključnina ne vključuje stroškov izvedbe vodovodnega priključka.

Ko uporabnik izpolni vse pogoje, določene s soglasji, in ko poravna vse obveznosti ter predloži predpisano dokumentacijo, izvajalec priključi stavbo na javni vodovod najkasneje v 30 dneh.

Izvajalec mora uporabniku namestiti obračunski vodomer, katerega tip, velikost in mesto namestitve je določen s projektom priključka skladno z veljavnimi predpisi. 

12. člen

Vodovodni priključek se mora obnoviti:

· najkasneje, ko doseže starost 30 let,

· če njegovo stanje kaže na stopnjo dotrajanosti, ki povzroča okvare in zaradi tega vodne izgube, 

· če njegovo stanje ogroža varnost oskrbe z vodo,

· če je zgrajen iz zdravstveno neustreznih materialov,

· če se obnavlja javni vodovod ali druga gospodarska infrastruktura.

Vsa obnovitvena dela na vodovodnem priključku in vodomeru izvaja ali nadzira izvajalec na stroške uporabnika. 

13. člen

Ukinitev vodovodnega priključka je dovoljena samo v primerih rušenja priključene stavbe in v primerih, ko gre za začasen priključek. Uporabnik mora posredovati izvajalcu pisno vlogo za ukinitev priključka. Uporabnik se izbriše iz evidence uporabnikov po izvedeni ukinitvi vodovodnega priključka.

Ukinitev vodovodnega priključka izvede izvajalec na stroške uporabnika.

Začasno ukinitev vodovodnega priključka izvede izvajalec v primeru, da je stavba prazna neprekinjeno več kot sto dvajset (120) dni in računi za vodo niso neplačani. Stroške ponovne priključitve plača uporabnik.

14. člen

Javni vodovod in vodovodni priključek z vodomernim mestom morajo biti vedno dostopni izvajalcu. Na njih ni dovoljeno postaviti in zgraditi ničesar brez soglasja izvajalca. 

2. Obveznosti izvajalca

15. člen

V zvezi z izvajanjem javne službe je izvajalec dolžan:

· zagotavljati obratovanje javnega vodovoda, 

· skrbi za razvoj vodovodnega sistema in nove vodne vire

· zagotavljati ustrezno kakovost in količino pitne vode

· vzdrževati, načrtovati in obnavljati javni vodovod,

· načrtovati in izvajati vzdrževalna dela na javnem vodovodu,

· izdelovati projektne naloge, ki obsegajo pisno in slikovno gradivo z usmeritvami, kako naj projektant izdela projektno dokumentacijo ukrepov na javnem vodovodu,

· izdelovati programske rešitve, ki obsegajo pisno in slikovno gradivo z usmeritvami in rešitvami za izvedbo javnega vodovoda v okviru opremljanja zemljišč za gradnjo,

· izdelati pravilnik, ki bo določal smernice za projektiranje in tehnično izvedbo    javnega vodovoda  in vodovodnih priključkov, ki ga sprejme Občinski svet Občine Ig,

· voditi investicijska vzdrževalna dela in vzdrževalna dela v javno korist na javnem vodovodu,

· izvajati strokovni nadzor nad gradnjo omrežja, objektov in naprav javnega vodovoda,

· izvajati montažo, vzdrževanje in obnovo vodovodnih priključkov,

· izvajati nadzor nad montažo vodovodnega priključka, v primeru, da izvede montažo drugi izvajalec del montaže vodovodnega priključka s priznano usposobljenostjo,

· vzdrževati in zamenjevati obračunske vodomere skladno s predpisi o meroslovju,

· izvajati notranji nadzor skladno s predpisi o pitni vodi,

· obveščati uporabnike o času trajanja in ukrepih ob prekinitvah dobave vode ali o spremembah kakovosti vode v sredstvih javnega obveščanja ali neposredno,

· voditi kataster in druge evidence in omogočati Občini Ig dostop do podatkov iz katastra,

· odčitavati obračunske vodomere in  obračunavati  porabljeno vodo,

· izvajati javna pooblastila,

· na javnem vodovodnem omrežju preizkušati in vzdrževati hidrante za zagotavljanje oskrbe z vodo in požarne varnosti, 

· nadzorovati izvajalce del pri vzdrževanju in gradnji gospodarske infrastrukture ter lastnike ali uporabnike zasebnih zemljišč, v katerih poteka javni vodovod, skladno s 37. členom tega odloka,

· dvigovati raven odpornosti vodovodnega omrežja na naravne in druge nesreče,

· izvajati priprave za hitro ponovno vzpostavitev delovanja vodovodnega omrežja po naravnih in drugih nesrečah oziroma priprave za nadomestno oskrbo z vodo in v okviru priprav izdelati ustrezne načrte zaščite in reševanja ter načrte dejavnosti,

· izvajati nadomestno oskrbo z vodo ob prekinitvah dobave,

· skrbi za zavarovanje in varovanje vodnih virov,

· izvajati posebne pogoje za izvajanje dejavnosti ter zagotavljanje in uporabo javne dobrine,

· upoštevati ceno oziroma tarife za uporabo javne dobrine, ki jo določi Občina Ig,

· vsako leto predložiti Občini Ig poslovno poročilo, obračune in zaključni račun podjetja,

· izvajati druge obveznosti iz tega odloka.

3. Prekinitev in omejitev dobave vode

16. člen

Izvajalec prekine oskrbo z vodo uporabniku na podlagi predhodnega obvestila in na stroške uporabnika v  naslednjih primerih:

· če je vodovodni priključek na javni vodovod izveden brez soglasja izvajalca ali v nasprotju s  soglasjem izvajalca,

· če interna napeljava in druge naprave uporabnika ovirajo redno dobavo drugim uporabnikom,

· če brez soglasja izvajalca dovoli priključitev drugega uporabnika na svojo interno napeljavo ali če spremeni zmogljivost svoje napeljave,

· če ne omogoči izvajalcu vzdrževanja vodovodnega priključka in zamenjave obračunskega vodomera,

· če ne omogoči izvajalcu pregleda internih inštalacij, odvzema vzorca vode ali meritve tlaka na internem omrežju,

· če ne omogoči izvajalcu rednih vzdrževalnih del  na vodovodnem priključku,

· če svojevoljno spremeni izvedbo priključka ali opravi kakršenkoli poseg na obračunskem vodomeru,

· če ne uredi vodomernega mesta v skladu z zahtevami izvajalca,

· če ne dovoli obnove vodovodnega priključka pri obnovi javnega vodovoda,

· če krši objavljene omejitve pri varčevanju z vodo,

· če ne poravna zaračunanih stroškov za porabljeno vodo v celoti ali za dela iz 35. člena tega odloka po izdanem računu, niti po prejemu  opomina pred prekinitvijo dobave vode v roku, ki je na njem naveden,

· če z odvodom odpadne vode ali z ravnanjem z odpadki ogroža vodne vire ali dobavo vode,

· če je zaradi stanja interne napeljave ali vodomernega mesta ogrožena oskrba drugih uporabnikov ali ogrožena ustreznost vode v javnem vodovodu in

· na podlagi odločbe inšpektorja.

Prekinitev oskrbe z vodo velja za čas do odprave vzroka prekinitve. Stroške prekinitve in ponovne priključitve oskrbe z vodo plača uporabnik.

17. člen

Izvajalec ima pravico prekiniti oskrbo z vodo za krajši čas zaradi planiranih vzdrževalnih del ali nastalih okvar na javnem vodovodu. O vzrokih, o času trajanja prekinitve ter o navodilih za ravnanje uporabnikov med prekinitvijo izvajalec obvesti uporabnike preko sredstev javnega obveščanja ali na krajevno primeren način.

V primeru prekinitve oskrbe z vodo zaradi vzdrževalnih del ali nastalih okvar na javnem vodovodu ali naravnih in drugih nesreč ima izvajalec pravico brez povračila stroškov prekiniti ali omejiti uporabnikom oskrbo z vodo. Izvajalec ima v teh primerih dolžnost v štiriindvajsetih (24) urah vzpostaviti omejeno nadomestno oskrbo z vodo. Izvajalec izvaja priprave za hitro ponovno vzpostavitev delovanja vodovodnega omrežja po naravnih in drugih nesrečah oziroma priprave za omejeno nadomestno oskrbo z vodo in v okviru priprav izdela ustrezne načrte zaščite in reševanja ter načrte dejavnosti.

4. Meritev količin in obračun porabljene vode

18. člen

Izvajalec meri količino porabljene vode v kubičnih metrih z obračunskimi vodomeri. 

Za porabljeno vodo izvajalec izstavi račun uporabniku mesečno na podlagi:

· odčitane količine porabljene vode,

· povprečne dnevne porabe v preteklem obračunskem obdobju ali

· ocenjene količine porabe vode v daljšem časovnem obdobju, če meritev z vodomerom ni možna.

Račun iz drugega odstavka tega člena mora vsebovati vse  z zakonom predpisane elemente.

19. člen

Izvajalec izstavi račun, iz prejšnjega člena tega odloka, lastniku stavbe ali uporabniku vode v stavbi.

V stavbi z več stanovanji izda izvajalec račun iz prejšnjega člena tega odloka upravniku stavbe. Izvajalec lahko izdaja račune tudi posameznim uporabnikom stavbe na podlagi pisnega dogovora z upravnikom stavbe ali pooblaščencem skupnosti lastnikov stanovanj.

Če je več uporabnikov priključenih na isti obračunski vodomer in uporabniki nimajo upravnika stavbe, ti sporočijo kdo je prejemnik računov za porabljeno vodo. Izvajalec lahko izdaja račune tudi posameznim uporabnikom, če več kot polovica uporabnikov, priključenih na isti obračunski vodomer, podpiše delilno razmerje.

Ko zaradi okvare obračunskega vodomera ni mogoče ugotoviti dejanske porabe vode, izvajalec upošteva pri obračunu vode povprečno količino porabljene vode v obdobju dvanajstih (12) mesecev pred nastankom okvare.

20. člen

Vodomeri v interni napeljavi uporabnika so namenjeni za interno porazdelitev stroškov. Teh vodomerov izvajalec ne vzdržuje in ne odčitava. 

Ne glede na določbo iz prvega odstavka tega člena lahko izvajalec in uporabnik ali upravnik stavbe skleneta pogodbo o odčitavanju in vzdrževanju vodomerov v interni napeljavi.

Interna delitev stroškov za porabljeno vodo posameznim uporabnikom ni obveznost izvajalca, kar pomeni, da uporabniki odgovarjajo nerazdelno solidarno do popolnega plačila dolga.

5. Javno pooblastilo izvajalca 

21. člen

Izvajalec izdaja smernice za načrtovanje predvidene prostorske ureditve (v nadaljnjem besedilu: smernice), mnenja k dopolnjenim predlogom prostorskega akta (v nadaljnjem besedilu: mnenja), projektne pogoje  (v nadaljnjem besedilu: pogoje) in soglasja projektnim rešitvam (v nadaljnjem besedilu: soglasja)   na podlagi  predložene dokumentacije, in sicer: 

1. za mnenja:

-   dokumentacijo, ki jo določa  zakonodaja o urejanju prostora,

2.    za pogoje in soglasja:

-   dokumentacijo, ki jo določa  zakonodaja o graditvi objektov,

-   projekt za gradbeno dovoljenje z načrtom zunanje ureditve,

      3.   za soglasja za priključitev obstoječe stavbe:

                  -     gradbeno dovoljenje ali druga dokazila o legalnosti stavbe,

                  -     projekt vodovodnega priključka,

                  -     projekt za izvedbo internega vodovodnega omrežja stavbe,

                  -     pogodbo o služnosti ali soglasje lastnikov parcel, po katerih bo potekal 


            vodovodni priključek oziroma sodno odločitev, ki nadomesti  soglasje,

      4.   za soglasja za začasni priključek:

                  -    situacijo v merilu 1:1000 ali 1:500,

                  -    opis dejavnosti z navedbo o predvideni porabi vode,

                  -    projekt vodovodnega priključka,

                  -    soglasje za prekop javnih površin, preko katerih bo potekal vodovodni 

                       priključek,

                 -    pogodbo o služnosti ali soglasje lastnikov nepremičnin, po katerih bo potekal 

                       vodovodni priključek, oziroma sodno odločitev, ki  nadomesti soglasje,

     5.    za soglasja za ukinitev priključka:

                  -   situacijo z vrisano stavbo in vodovodnim priključkom v merilu 1:1000 

                      ali 1:500,

     6.    za  soglasja k spremembam:

                 -    projekte in opise, ki se nanašajo na spremembe.

Za projektne pogoje, ki jih določi na zahtevo investitorja oziroma projektanta iz prvega odstavka tega člena, izvajalec zaračuna materialne stroške v višini, ki jih določa veljavni zakon o graditvi objektov. Enako velja za soglasja.

V.
PRAVICE IN OBVEZNOSTI UPORABNIKOV

22. člen

Uporabnik javne službe je fizična ali pravna oseba, ki uporablja vodo iz javnega vodovoda na območju občine Ig.

23. člen

Uporabnik ima na podlagi soglasja izvajalca pravico:

· priključitve na javni vodovod,

· spremeniti dimenzijo priključka, traso priključka, vodomerno mesto,

· izvesti dodatna dela na priključku,

· povečati odvzem vode,

· ukinitve priključka.

1. Obveznosti uporabnikov

24. člen

Uporabniki morajo:

· redno vzdrževati interno napeljavo, interno požarno omrežje in interne hidrante,

· redno vzdrževati vodomerna mesta in  dostop do njih, 

· s podpisom pogodbe z izvajalcem zagotoviti vzdrževanje vodovodnega priključka, vključno z vzdrževanjem  in zamenjavo obračunskega vodomera,

· obnoviti vodovodni priključek, ko na to opozori izvajalec, najkasneje pa, ko doseže dobo trideset (30) let,

· varovati vodovodni priključek in vodomerno mesto pred zmrzovanjem, vdorom talne in odpadne vode, vročino in drugimi škodljivimi vplivi,

· zagotavljati dostop za opravljanje del na svojem zemljišču v zvezi z javnim vodovodom, 

· sporočati okvare na javnem vodovodu, vodovodnem priključku in obračunskem vodomeru,

· zagotoviti dostop do internih inštalacij zaradi pregleda, odvzemanje vzorcev vode ali meritve tlaka na internem omrežju,

· zagotoviti dostop za odčitavanje, pregled ali zamenjavo obračunskega vodomera,

· zagotoviti dostop za izvajanje rednih vzdrževalnih del na vodovodnem priključku,

· pisno obveščati izvajalca o spremembi naslova, lastništva in drugih spremembah, ki postanejo veljavne po poravnavi vseh zapadlih obveznosti uporabnika,

· plačevati račune za javno službo v roku, navedenem na računu,

· urejati delitve stroškov porabljene vode v več stanovanjskih stavbah,

· upoštevati varčevalne ukrepe iz objav v primeru motenj pri oskrbi z vodo,

· dovoliti obnovo vodovodnega priključka in pred ponovno priključitvijo poskrbeti za ustreznost vodomernega mesta skladno z zahtevami izvajalca,

· kriti stroške nadzora montaže vodovodnega priključka v primeru, da izvede montažo drugi izvajalec del montaže vodovodnega priključka s priznano usposobljenostjo,

· urediti vodomerna mesta skladno z zahtevami izvajalca,

· pisno obveščati izvajalca o odvzemu vode iz hidrantov,

· odgovarjati za škodo, ki jo s svojim ravnanjem povzročijo na javnem vodovodu,

· odgovarjati za škodo zaradi nastale motnje pri oskrbi z vodo kot posledice njegovega ravnanja in

· opravljati druge obveznosti iz tega odloka.

25. člen

Za zagotovitev nemotenega obratovanja in vzdrževanja vodovodnega priključka mora lastnik nepremičnine, preko katere je potreben prehod za dostop do vodovodnega omrežja, dovoliti prehod.

Lastniku nepremičnine iz prvega odstavka tega člena pripada za prehod nepremičnine odškodnina ter vzpostavitev nepremičnine v prvotno stanje.

2. Odvzemi vode iz javnih hidrantov

26. člen

Uporabnik lahko odvzame vodo iz hidrantov na javnem vodovodu za čiščenje občinskih cest, zalivanje zelenic, izpiranje kanalov, utrjevanje cestišč ali druga gradbena dela, za javne prireditve, protiprašno škropljenje občinskih cest in za polnjenje cistern le na podlagi predhodnega soglasja izvajalca, in če razmere na vodovodnem omrežju dopuščajo tak odvzem vode. 

V primerih odvzema vode iz prejšnjega odstavka tega člena se med izvajalcem in uporabnikom sklene pogodba, v kateri se določi pogoje odvzema in plačila stroškov porabljene vode. 

27. člen

Brez soglasja izvajalca se sme uporabiti voda iz hidranta na javnem vodovodu samo za gašenje požarov, izvajanje drugih nalog zaščite, reševanja in pomoči ter zaščitnih ukrepov ob naravnih in drugih nesrečah. V teh primerih mora uporabnik pisno obvestiti izvajalca o kraju uporabe, času odvzema vode, količini porabljene vode in o morebitnih pomanjkljivostih na hidrantih.

Enote javne gasilske službe Občine Ig  za namen pripravljenosti na nesreče lahko izvajajo gasilski preventivni pregled hidrantnega omrežja. Pri tem izvedejo vizualni pregled fizičnega stanja  hidrantnega priključka in izvedejo poskusni priklop na hidrant. O ugotovljenih pomanjkljivostih  javna gasilska služba Občine Ig obvesti izvajalca.

28. člen

Uporabnik mora po uporabi hidranta na javnem vodovodu zagotoviti brezhibno stanje hidranta. Stroški odprave okvare ali poškodbe hidranta, nastale med njegovo uporabo, bremenijo uporabnika. 

Določbe prvega odstavka tega člena se ne uporabljajo za okvare ali poškodbe, ki nastanejo pri izvajanju drugih nalog zaščite, reševanja in pomoči ter zaščitnih ukrepov ob naravnih in drugih nesrečah.
29. člen

Poraba vode iz hidrantnega omrežja, ki je zgrajeno kot del vodovodne napeljave uporabnika, se mora registrirati  preko obračunskega vodomera. 

3. Uporaba javnega vodovoda

30. člen

Uporabnik se sme oskrbovati z vodo iz javnega vodovoda samo na način, ki ne poslabšuje pogojev oskrbe z vodo drugih uporabnikov, in ki ne vpliva na skladnost in zdravstveno ustreznost vode v javnem vodovodu.

31. člen

Uporabnik se ne sme hkrati oskrbovati iz javnega vodovoda in iz drugega vodnega vira, če nima za vsak sistem oskrbe z vodo izvedene ločene interne vodovodne napeljave. 

Vso porabljeno vodo iz drugega vodnega vira mora uporabnik meriti z obračunskimi vodomeri, ki jih mora odčitati izvajalec.

32. člen

Uporabniki vode, ki z lastnimi objekti in napravami izkoriščajo isti vodni vir kot javni vodovod, so v primeru višje sile dolžni po potrebi zmanjšati rabo vodnega vira in omogočiti izkoriščanje njegove zmogljivosti za prednostno oskrbo osnovnih življenjskih potreb. 

4. Uporaba vodovodnega priključka

33. člen

Uporabnik ne sme prestavljati, zamenjati ali popravljati obračunskega vodomera.

Uporabnik mora vsako okvaro na vodovodnem priključku ali obračunskem vodomeru prijaviti izvajalcu. 

34. člen

Uporabnik lahko poleg redne kontrole zahteva tudi izredno kontrolo točnosti obračunskega vodomera, če sumi, da meritev ni pravilna. Če se pri kontroli obračunskega vodomera ugotovi, da ta izkazuje porabo vode izven dopustnih toleranc, nosi stroške izredne kontrole vodomera izvajalec, v nasprotnem primeru pa uporabnik.

35. člen

Stroški prve nabave in vgradnje obračunskega vodomera ter stroški celotne izvedbe novega vodovodnega priključka bremenijo uporabnika.

Če uporabnik povzroči okvaro obračunskega vodomera, krije stroške njegove zamenjave.

36. člen

Stroški rednih vzdrževalnih del vodovodnega priključka in stroški rednih vzdrževalnih del obračunskega vodomera, zamenjave ter overitve obračunskega vodomera bremenijo uporabnika v vrednosti dejansko nastalih stroškov.

Uporabnik in izvajalec skleneta pogodbo o izvajanju del in plačilu stroškov iz prvega odstavka tega člena.

37. člen

Stroški okvar, nastalih na vodovodnem omrežju uporabnika, bremenijo uporabnika, razen če so okvare nastale po krivdi izvajalca.

5. Obveznosti izvajalcev del

38. člen

Izvajalci del vzdrževanja in gradnje objektov druge gospodarske infrastrukture ter lastniki ali uporabniki zasebnih zemljišč, v katerih poteka javni vodovod, morajo pri uporabi zemljišč, vzdrževanju ali gradnji infrastrukture zagotoviti, da ne pride do poškodb javnega vodovoda in vodovodnih priključkov. 

Pred pričetkom vzdrževalnih del ali gradnje iz prvega odstavka tega člena si mora izvajalec del  iz prvega odstavka tega člena pri izvajalcu pridobiti podatke o poteku javnega vodovoda in soglasje s pogoji za izvedbo del ter ga o pričetku del pisno obvestiti.

Izvajalci del iz prvega odstavka tega člena morajo po zaključku vzdrževalnih del ali gradnje na svoje stroške vzpostaviti javni vodovod ali vodovodni priključek v prvotno stanje tako, da vsa dela opravijo pod nadzorom izvajalca in javno površino vrniti v prvotno stanje. Stroški nadzora bremenijo izvajalca del. 

V primeru nastalih poškodb javnega vodovoda ali vodovodnega priključka pri izvajanju del iz prvega odstavka tega člena je izvajalec del  iz prvega odstavka tega člena dolžan naročiti popravilo poškodb pri izvajalcu in poravnati vse stroške popravila. 

VI.
VIRI FINANCIRANJA JAVNE SLUŽBE IN NAČIN NJIHOVEGA OBLIKOVANJA

39. člen

Javna služba se financira iz:

· cene storitev javne službe,

· proračuna Občine Ig in

· drugih virov.

Na podlagi metodologije za oblikovanje cen za opravljanje javne službe Občinski svet Občine Ig s pravilnikom o tarifnem sistemu določi elemente za določitev cene storitev javne službe.

VII.
VRSTA IN OBSEG OBJEKTOV IN NAPRAV, POTREBNIH ZA IZVAJANJE JAVNE SLUŽBE

40. člen

Infrastruktura javne službe na območju Občine Ig za izvajanje javne službe je omrežje cevovodov ter z njimi povezanih objektov in tehnoloških naprav (objekti s tehnološko, strojno in elektro opremo za črpanje in prečrpavanje, čiščenje in hranjenje vode), ki se povezujejo v sekundarno, primarno ali magistralno javno vodovodno  omrežje, s pomočjo katerega se zagotavlja oskrba z vodo naselij ali delov naselij.

Lastnik objektov in naprav javnih sistemov za oskrbo s pitno vodo v občini Ig je lokalna skupnost. 

VIII.
NADZOR

41. člen

Nadzor nad izvajanjem tistih določb tega odloka, za katere je v primeru njihove kršitve po tem odloku predpisana kazenska sankcija, opravlja Občinski organ, pristojen za nadzor. 

IX.
KAZENSKE DOLOČBE
42. člen

Z globo 350.000 tolarjev se kaznuje za prekršek pravna oseba - izvajalec, če:

-  ravna v nasprotju s 4. členom,

-  ravna v nasprotju z drugim odstavkom 8. člena,

-  ravna v nasprotju s 15. členom

-  ravna v nasprotju s 16. členom,

-  ravna v nasprotju s 17. členom,

-  ravna v nasprotju z drugim odstavkom 25. člena.

.

Z globo 100.000 tolarjev se kaznuje za prekršek iz prvega odstavka tega člena  odgovorna oseba pravne osebe - izvajalec.

43. člen

Z globo 350.000 tolarjev se kaznuje za prekršek pravna oseba – uporabnik, če:

· ravna v nasprotju s prvim odstavkom 8. člena,

· ravna v nasprotju s 14. členom,

· ravna v nasprotju z 23. členom,

· ravna v nasprotju s 24. členom,

· ravna v nasprotju s prvim odstavkom 25. člena,

· ravna v nasprotju s 26. členom,

· ravna v nasprotju s prvim odstavkom 27. člena,

· ravna v nasprotju s 28. členom

· ravna v nasprotju z 29. členom,

· ravna v nasprotju z 30. členom,

· ravna v nasprotju s 31. členom,

-     ravna v nasprotju z 31. členom,

-     ravna v nasprotju z 32. členom.

Z globo 100.000 tolarjev se kaznuje za prekršek iz prvega odstavka tega člena odgovorna oseba pravne osebe.

Z globo 350.000 tolarjev se kaznuje za prekršek iz prvega odstavka tega člena  samostojni podjetnik posameznik.

44. člen

Z globo 350.000 tolarjev se kaznuje za prekršek pravna oseba – izvajalec del, če ravna v nasprotju s 38. členom.

Z globo 100.000 tolarjev se kaznuje za prekršek iz prvega odstavka tega člena odgovorna oseba pravne osebe.

Z globo 350.000 tolarjev se kaznuje za prekršek iz prvega odstavka tega člena  samostojni podjetnik posameznik.

45. člen

Z globo 100.000 tolarjev se kaznuje za prekršek posameznik - uporabnik, če:

· ravna v nasprotju s prvim odstavkom 8. člena,

· ravna v nasprotju s 14. členom,

· ravna v nasprotju z 23. členom,

· ravna v nasprotju s 24. členom,

· ravna v nasprotju s prvim odstavkom 25. člena,

· ravna v nasprotju s 26. členom,

· ravna v nasprotju s prvim odstavkom 27. člena,

· ravna v nasprotju s 28. členom

· ravna v nasprotju z 29. členom,

· ravna v nasprotju z 30 členom,

· ravna v nasprotju s 31. členom,

-     ravna v nasprotju z 32. členom,

-     ravna v nasprotju s 33. členom.

X.
PREHODNE IN KONČNE DOLOČBE

46. člen

Pravilnik iz osme alineje 15. člena tega odloka sprejme Občinski svet Občine Ig najkasneje v roku enega leta (1) od uveljavitve tega odloka.

Pravilnik iz 39. člena tega odloka sprejme Občinski svet Občine Ig najkasneje v roku šestih (6) mesecev od uveljavitve tega odloka.

47. člen

Prenos oziroma prevzem obstoječih objektov in naprav javnega sistema za oskrbo s pitno vodo v upravljanje izvajalcu javne gospodarske službe se opravi s pogodbo.

48. člen

Vse javne vodovodne sisteme na območju Občine Ig, ki obratujejo, mora izvajalec prevzeti v upravljanje najkasneje v roku dveh (2) let  po uveljavitvi tega odloka s pogodbo na podlagi pregleda in njegovega pisnega strokovnega mnenja, ki mora vsebovati oceno stroškov obratovanja in prevzema.

49. člen

Z dnem uveljavitve tega odloka preneha veljati Odlok o oskrbi z vodo (Uradni list SRS, št. 11/87) za območje občine Ig.

50. člen

Ta odlok začne veljati naslednji dan po objavi v Uradnem listu Republike Slovenije.

Številka:3542/017/2006   

Ljubljana,  28.06.2006

